[Bonifacius Episcopus servus servorum Dei, dilecto filio Bertrando Abbati Monasterii Clun. ad Romanam Ecclesiam nullo medio pertinentis Matisconens. Diœces. salutem et Apostolicam benedictionem. Illa quotidiana instantia, etc. usque ad verba hæc: tam in spiritualibus quam in temporalibus committentes, post quæ sic finit: Quocircà discretioni tuæ per Apostolica scripta mandamus, quatenùs impositum tibi onus hujusmodi ad laudem divini nominis reverenter assumens, in partem Ecclesiasticæ sollicitudinis humiliato spiritu te considerans evocatum, sic illud Deum habendo præ oculis, et rectoris providi debitum exolvendo laudabiliter studeas exercere, quòd Ministerio tuo prælibatis Monasterio et Ordini fructus gratiosos et uberes producente, proinde Deo placidus, nostris et Apostolicæ Sedis, ac illorum oculis gratior offeraris. Datum Romæ apud S. Petrum quarto Idus Ianuarii, Pontificatus nostri anno primo. Est et alia ad universos Vassallos Monasterii Clun. omninò similis Bulla I. ad Priorem et conventum Clun. directæ, data similiter IV. Idus Ianuarii, Pontificatus anno I.]